Wêreldmotor van die jaar-kategoriewenner kom wel na SADie Kia Telluride is as Wêreldmotor van die jaar aangewys maar is nie in Suid-Afrika beskikbaar nie. Die Wêreldmotor van die jaar word jaarliks aangewys nadat 86 motorjoernaliste van 24 lande hul stemme uitgebring het. Daar is vyf kategorieë, naamlik die hoofprys van Wêreldmotor van die jaar en dan Wêreld-verrigtingsmotor van die jaar; Wêreld-motorontwerp van die jaar; Wêreld-weeldemotor van die jaar en Wêreld-stadsmotor van die jaar. Die suksesvolste handelsmerk in dié kompetisie se geskiedenis is Audi met tien toekennings, BMW met agt, Mercedes-Benz en Porsche met sewe en dan Volkswagen en Jaguar met ses elk. Vanjaar se wenners is: Ongelukkig is die Kia Telluride en Soul EV nie vir Suid-Afrika bevestig nie, maar die Mazda 3 is reeds beskikbaar. Die Porsche Taycan. Die Porsche Taycan wat wel vir Suid-Afrika bevestig is, het in twee kategorieë met die louere weggestap. Die Wêreld-groenmotor van die jaar-kategorie het intussen weggeval – ek is oortuig dat die Porsche ook in die kategorieë sou wen en BMW dan sou ewenaar met agt toekennings. Wat dit belangrik maak is die feit dat die Taycan eersdaags in Suid-Afrika bekendgestel sal word. Ondanks Covid-19 se effek motorbedryf en die wisselkoerse, het Porsche Suid-Afrika se woordvoerder en skakelbeampte, Christo Kruger, bevestig: “Ek kan sonder twyfel bevestig dat Suid-Afrika vanjaar die Taycan op die pad te sien sal kry.” Die Porsche Taycan. Wat die Porsche Taycan besonders maak, is die feit dat dit dieselfde tipe verrigting bied as ŉ Tesla sonder die onsekerheid oor skade wat aan die batterye aangerig kan word as ŉ mens lanseerbeheer gebruik, óf Tesla se Ludicrous Mode. Tesla beperk die aantal keer wat ŉ mens die lanseerbeheer kan gebruik deur middel van hul sagteware by te werk wat draadloos oor die internet opgedateer word. Die Taycan reeks lyk só: Die verrigtingsyfers is verstommend. Ek is ŉ voorstander van elektriese voertuie en dit wat hulle bied. Ek kan nie wag om tyd met die Taycan deur te bring nie.